હેરિટેજને લગતા એન્જીનિયરીંગ મુદ્દાઓ જેવા કે ક્લોન વડે તેનું સર્વેક્ષણ, ધરતીકંપ થાય તો તેનાથી સંભવિત નુકસાન, રિનોવેશન માટેની માળખાકીય ડિઝાઈન, પુરાતન સ્મારકોના જતન અને તેના પર્યાવરણને બચાવવા અત્યાધુનિક રસાયણો તથા લેટેસ્ટ ટેકનોલોજીનો ઉપયોગ જેવી બાબતોને આવરી લેવામાં આવશે. મેનેજમેન્ટ પાસાંઓમાં હેરિટેજ ઈમારતોનો પર્યટન તરીકે વિકાસ, તેના રિનોવેશન અને સંચાલન માટે અદ્યતન વ્યવસ્થા વગેરે બાબતોનો સમાવેશ કરવામાં આવશે. કચ્છ જિલ્લામાં જીઓ ટુરિઝમ સરખેજના રોજા અને સિદ્દી સૈયદની જાળી સહિતના ભવ્ય સ્મારકોને ભૂકંપની અસરરહિતના બનાવવા શું કરવું તેનું સંશોધન પણ આ સેન્ટરમાં કરવાનું આયોજન છે. તે ઉપરાંત જયપુર, વારાણસી, અલ્હાબાદ, ઉદેપુર, ઉજ્જૈન વગેરે શહેરોની પુરાતન ઈમારતોને લગતા સંશોધનોને પણ તેના કાર્યક્ષેત્રમાં આવરી લેવાની વિચારણા કરવામાં આવી છે.